FINNOMENA Market Alert: ตลาดหุ้นญี่ปุ่น-ฮ่องกงร่วง กังวล COVID กลายพันธุ์ ‘B.1.1.529’ - FINNOMENA
ช้านี้ (26 พ.ย.) ตลาดหุ้นญี่ปุ่น ดัชนี Nikkei 225 ปรับตัวลง 2.51% และ TOPIX ปรับตัวลง 1.79% ด้านดัชนี Hang Seng ของฮ่องกงที่ร่วง 2% เนื่องจากนักลงทุนกังวลต่อการแพร่ระบาดของไวรัส COVID-19 สายพันธุ์ใหม่ B.1.1.529
26 พ.ย. 2564

เช้านี้ (26 พ.ย.) ตลาดหุ้นญี่ปุ่น ดัชนี Nikkei 225 ปรับตัวลง 2.51% และ TOPIX ปรับตัวลง 1.79% เนื่องจากนักลงทุนกังวลต่อการแพร่ระบาดของไวรัส COVID-19 สายพันธุ์ใหม่ B.1.1.529 ส่งให้หุ้นบริษัทท่องเที่ยว HIS ปรับตัวลง 5.8% เช่นเดียวกับหุ้นสายการบิน Japan Airlines ที่ปรับลง 3.6%
ด้านดัชนี Hang Seng ของฮ่องกงที่ร่วง 2% เมื่อมีรายงานข่าวว่าพบผู้ที่เดินทางกลับจากประเทศแอฟริกาใต้ติดเชื้อไวรัส COVID-19 สายพันธุ์ใหม่นี้แล้ว 2 ราย
ความกังวลเช้านี้นอกจากจะกดดันตลาดหุ้นแล้วยังส่งเม็ดเงินลงทุนไหลเข้าสินทรัพย์ปลอดภัยอย่างเงินเยนเป็นผลให้แข็งค่าขึ้นเมื่อเทียบกับค่าเงินดอลลาร์แล้ว 0.46% ส่วนอัตราผลตอบแทนพันธบัตรสหรัฐฯ อายุ 10 ปี ก็ปรับตัวลงมาอยู่ที่ 1.581%
ล่าสุด ผู้เชี่ยวชาญด้านสาธารณสุขในสหราชอาณาจักรออกมาแสดงความกังวลต่อไวรัสกลายพันธุ์สายพันธุ์ใหม่ ‘B.1.1.529’ ที่พบในแอฟริกาใต้ ซึ่งมีจำนวนการกลายพันธุ์มากกว่าสายพันธุ์เดลต้าถึงเท่าตัว
สายพันธุ์ดังกล่าวมีโปรตีนส่วนหนามที่แตกต่างกับสายพันธุ์ดั้งเดิมที่เป็นพื้นฐานของวัคซีนโควิด-19 อย่างมาก ทำให้ “B.1.1.529” อาจมีความสามารถในการหลบหลีกการตอบสนองภูมิคุ้มกันของร่างกาย และแพร่เชื้อได้ง่ายขึ้น โดยนอกจากแอฟริกาใต้แล้ว ยังพบสายพันธุ์ใหม่นี้ในบอตสวานาและฮ่องกงอีกด้วย
FINNOMENA Investment Team มีมุมมองต่อสถานการณ์นี้ว่าเป็นความเสี่ยงใหม่ ซึ่งเรากำลังติดตามสถานการณ์และข้อมูลเพิ่มเติมเพื่อประกอบการพิจารณาให้คำแนะนำการลงทุนต่อไปในอนาคต
ที่มา: Bloomberg และ MGR Online
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
ตลาดหุ้นฮ่องกง
แชร์บทความ: